b'\n_START_ARTICLE_\nSigma (podjetje)\n_START_PARAGRAPH_\nKorporacija Sigma (japonsko \xe6\xa0\xaa\xe5\xbc\x8f\xe4\xbc\x9a\xe7\xa4\xbe\xe3\x82\xb7\xe3\x82\xb0\xe3\x83\x9e - Kabu\xc5\xa1iki-gai\xc5\xa1a \xc5\xa0iguma) je japonsko podjetje, ki se ukvarja z izdelavo fotoaparatov, fotografskih objektivov, bliskavic in drugih pripomo\xc4\x8dkov za fotografiranje. Podjetje je bilo ustanovljeno leta 1961, leta 1968 se je preoblikovalo v delni\xc5\xa1ko dru\xc5\xbebo. Celotna proizvodnja \xc5\xa1e vedno poteka v tovarni v kraju Bandai (Prefektura Fuku\xc5\xa1ima, Japonska)._NEWLINE_Kljub temu, da izdelujejo tudi lastne fotoaparate, je podjetje najbolj znano po objektivih in drugih pripomo\xc4\x8dkih, ki so zdru\xc5\xbeljivi z opremo drugih proizvajalcev - Canon, Nikon, Pentax, Konica Minolta, Sony, Olympus in Panasonic. Ve\xc4\x8dinoma so izdelki Sigme cenej\xc5\xa1a alternativa primerljivim izdelkom teh proizvajalcev.'